אלן ריקמן

אלן סידני פטריק ריקמן (באנגלית: Alan Sidney Patrick Rickman; 21 בפברואר 1946 – 14 בינואר 2016) היה שחקן ובמאי קולנוע ותיאטרון אנגלי. זוכה פרס גלובוס הזהב, פרס באפט"א, פרס אמי ופרס גילדת שחקני המסך. מוכר בתפקידו כסוורוס סנייפ בסדרת הסרטים "הארי פוטר".

ביוגרפיה
ריקמן נולד באקטון, לונדון שבממלכה המאוחדת למשפחה קתולית-מתודיסטית ממוצא אנגלי, ולשי ואירי. למד ברויאל קולג' אוף ארט, ועבד כמעצב גרפי בסוהו. בגיל 26 קיבל מלגה לאקדמיה המלכותית לאמנות הדרמה שם למד בשנים 1972–1974.

 בתיאטרון ובטלוויזיה 
ריקמן הופיע בקביעות על במות התיאטרון בבריטניה. בשנת 1985 זכה לשבחים על הופעתו במחזה "יחסים מסוכנים" בהפקה של רויאל שייקספיר קומפני. באפריל 2005 עלה בתיאטרון רויאל קורט בלונדון המחזה "שמי הוא רייצ'ל קורי", המבוסס על מכתבים ויומנים של רייצ'ל קורי, בו ריקמן שיחק ושימש גם כבמאי המחזה.

בטלוויזיה נודע בתפקיד מר סלופ בסדרה של ה-BBC "דברי ימי מחוז ברסטשר" שהתבססה על ספריו של אנתוני טרולופ.

בקולנוע
בסרטים בריטיים הופיע ריקמן לרוב בסרטים תקופתיים, כגון בסרט "על תבונה ורגישות", בו גילם את דמותו של קולונל ברנדון - ג'נטלמן עדין-נפש ומופנם. לעומת זאת, בהוליווד נהגו ללהק אותו בתפקיד הפושע והנבל המוחלט. הופעתו בסרט שובר הקופות "מת לחיות" כהנס גרובר - טרוריסט גרמני, מהווה דוגמה לתפקידים כאלה. דוגמה נוספת היא דמות "השריף מנוטינגהאם" בסרט "רובין הוד: נסיך הגנבים", ובסרט "סוויני טוד", שם גילם את השופט טרפין. ריקמן התגלה גם כשחקן בעל כישרון קומי בסרטים כמו "דוגמה" או "אהבה זה כל הסיפור", וידוע גם בקולו הנעים לאוזן.

ב-1991 שיחק בסרט "רובין הוד: נסיך הגנבים", לצד קווין קוסטנר ומורגן פרימן, כאשר גילם את השריף מנוטינגהאם, על תפקידו זה זכה בפרס באפט"א לשחקן הטוב ביותר בתפקיד משנה. ב-1995 זכה בפרס גלובוס הזהב, בפרס אמי, ובפרס גילדת שחקני המסך על גילום דמותו של גרגורי רספוטין בסרט "רספוטין".

ב-1996 גילם את איימון דה ואלירה בסרט "מייקל קולינס".

ב-1997 ביים וכתב את התסריט לסרט "אורחת בחורף" בכיכובן של אמה תומפסון ופילידה לאו.

בשנים 2001–2011 גילם את המורה סוורוס סנייפ לאורך סדרת סרטי "הארי פוטר" המצליחה. הדמות האפלה, המרתיעה והחידתית הפכה לאחת הדמויות הזכורות מן הסדרה ובעקבות גילומה הפך ריקמן למוכר יותר בעולם. 

הוא דיבב את קולו של מרווין בסרט "מדריך הטרמפיסט לגלקסיה" ואת הזחל בחידושו של טים ברטון לסרט "אליס בארץ הפלאות". אף שכבר לא לוהק בהוליווד על תקן הנבל, עדיין נטה לגלם דמות של אדם מדוכא ולא-סימפתי; כך בסרטי "הארי פוטר" האמורים, ב"מדריך הטרמפיסט לגלקסיה", ב"אליס בארץ הפלאות", ואף בסרט המדע הבדיוני "כיבוש הגלקסיה".

ב-2013 גילם נוכל וסוכן מכירות חמקמק בסרט "נוכלת בהזמנה", לצד קמרון דיאז וקולין פירת'. התפקיד הפך לאחד האהובים והמזוהים ביותר איתו. באותה שנה לקח חלק בשני סרטים נוספים: בסרטו של לי דניאלס, "המשרת", לצד קאסט של שחקנים מרשימים, בהם: פורסט ויטאקר, ג'ון קיוזאק, ג'יין פונדה ורובין ויליאמס, וב-"CBGB", סרט עצמאי.

בשנת 2014 ביים וכתב את סרט הדרמה התקופתי "כאוס בגני ורסאי", בו גם גילם את לואי הארבעה עשר, מלך צרפת לצד קייט וינסלט, מתיאס שואנארטס וסטנלי טוצ'י.

ב-2014 עבד ריקמן בסרטו האחרון, "עין בשמיים", שיצא לאקרנים רק ב-2016, ולאחריו יצא לאקרנים גם הסרט "אליס מבעד למראה", בו דיבב שוב את דמותו של הזחל מעשן הנרגילה.

ב-14 בינואר 2016, כשהוא בן 69, מת ריקמן בביתו שבלונדון מסרטן הלבלב, לאחר שהיה חולה כשנתיים. הוא השאיר אחריו את אשתו, רימה הורטון. רבים מעמיתיו לסרטי "הארי פוטר", השחקנים דניאל רדקליף, אמה ווטסון, רופרט גרינט, רייף פיינס ואוונה לינץ', וכן היוצרת, ג'יי קיי רולינג, ספדו לו לאחר מותו.

פילמוגרפיה
 שנה שם שם באנגלית תפקיד הערות 1978 רומיאו ויוליה Romeo and Juliet טיבלט BBC Television Shakespeare 1980 Thérèse Raquin וידאל סדרת טלוויזיה 1980 שלי Shelley קלייב סדרת טלוויזיה (פרק אחד) 1982 Busted סיימון סרט טלוויזיה כל אנשי סמיילי Smiley's People מר בראונלו דברי ימי בארצ'סטר The Barchester Chronicles הכומר עובדיה סלופ סדרת טלוויזיה 1985 Summer Season קרופ סדרת טלוויזיה BBC Girls on Top דימיטרי סדרת טלוויזיה CIT 1988 מת לחיות Die Hard הנס גרובר 1989 Revolutionary Witness ז'אק רו סרט טלוויזיה קצר נערת החודש The January Man אד הצייר Screenplay ישראל ייטס סדרת טלוויזיה BBC 1990 אקדח אישה ו...נשיקה Quigley Down Under אליוט מרסטון 1991 אוהב אותך בטירוף Truly, Madly, Deeply ג'יימי רובין הוד: נסיך הגנבים Robin Hood: Prince of Thieves השריף של נוטינגהאם בעיניים עצומות Close My Eyes סינקלייר בריאנט Closet Land החוקר 1992 בוב רוברטס Bob Roberts לוקאס הרט השלישי 1993 Fallen Angels דווייט בילינגס סדרת טלוויזיה 1994 מסמר Mesmer פרנץ מסמר 1995 מת לחיות 3 Die Hard with a Vengeance הנס גרובר פלאשבק בגידות מאחורי הקלעים An Awfully Big Adventure פ. ל. או'הרה על תבונה ורגישות Sense and Sensibility קולונל ברנדון 1996 רספוטין Rasputin: Dark Servant of Destiny גריגורי רספוטין מייקל קולינס Michael Collins איימון דה ואלירה Castle Ghosts of Ireland טייד סרט תיעודי 1997 אורחת בחורף The Winter Guest ללא קרדיט במאי ותסריטאי 1998 נשיקת הבוגד Judas Kiss המפקח דייוויד פרידמן Dark Harbor דייוויד ויינברג 1999 דוגמה Dogma מטטרון כיבוש הגלקסיה Galaxy Quest אלכסנדר דיין / ד"ר לזרוס 2000 הצילו! אני דג Help! I'm a Fish ג'ו דיבוב 2001 Play גבר ראש בראש Blow Dry פיל אלן Land of the Mammoth קרו-מניון סרט תעודי The Search for John Gissing ג'ון גיסינג הארי פוטר ואבן החכמים Harry Potter and the Philosopher's Stone סוורוס סנייפ 2002 הארי פוטר וחדר הסודות Harry Potter and the Chamber of Secrets סוורוס סנייפ המלך היל King of the Hill המלך פיליפ (דיבוב) בפרק "Joust Like a Woman" 2003 אהבה זה כל הסיפור Love Actually הארי 2004 יצירת האלוהים Something the Lord Made ד"ר אלפרד בלאלוק הארי פוטר והאסיר מאזקבאן Harry Potter and the Prisoner of Azkaban סוורוס סנייפ 2005 הארי פוטר וגביע האש Harry Potter and the Goblet of Fire סוורוס סנייפ מדריך הטרמפיסט לגלקסיה The Hitchhiker's Guide to the Galaxy מרווין דיבוב 2006 הבושם: סיפורו של רוצח Perfume: The Story of a Murderer אנטואן רישי עוגת שלג Snow Cake אלכס יוז 2007 הבן של הפרופסור (אנ') Nobel Son אלי מייקלסון הארי פוטר ומסדר עוף החול Harry Potter and the Order of the Phoenix סוורוס סנייפ סוויני טוד: הספר השטן מרחוב פליט Sweeney Todd: The Demon Barber of Fleet Street השופט טרפין 2008 יין, סיפור אהבה Bottle Shock 2009 הארי פוטר והנסיך חצוי-הדם Harry Potter and the Half-Blood Prince סוורוס סנייפ 2010 אליס בארץ הפלאות Alice in Wonderland הזחל דיבוב הארי פוטר ואוצרות המוות - חלק 1 Harry Potter and the Deathly Hallows – Part 1 סוורוס סנייפ The Wildest Dream נואל אודל National Geographic The Song of Lunch הוא דרמה של ה-BBC 2011 הארי פוטר ואוצרות המוות - חלק 2 Harry Potter and the Deathly Hallows – Part 2 סוורוס סנייפ The Boy in the Bubble המספר סרט אנימציה קצר חברים בחווה Back at the Barnyard General Alien בפרק "Aliens" 2012 נוכלת בהזמנה Gambit לורד שאהבנדר 2013 המשרת The Butler רונלד רייגןהבטחה A Promise קארל הופמייסטרסרט צרפתיקאנטרי בלוגראס בלוז CBGB הילי קריסטל אבק Dust טוד 2014 כאוס בגני ורסאי A Little Chaos המלך לואי הארבעה עשר גם במאי ותסריטאי 2015 עין בשמיים Eye in the Sky לוטננט ג'נרל פרנק בנסון 2016 אליס מבעד למראה Alice Through the Looking Glass הזחל דיבוב

קישורים חיצוניים





הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אנגלים
קטגוריה:זוכי פרס גילדת שחקני המסך - שחקנים
קטגוריה:חברי הלהקה השייקספירית המלכותית
קטגוריה:חברי התיאטרון המלכותי הלאומי
קטגוריה:בוגרי האקדמיה המלכותית לאמנות הדרמה
קטגוריה:בוגרי הקולג' המלכותי לאמנות
קטגוריה:זוכי אמי בפריים טיים: שחקן ראשי במיני-סדרה או בסרט
קטגוריה:זוכי פרס גלובוס הזהב: טלוויזיה: שחקן במיני-סדרה או בסרט טלוויזיה
קטגוריה:אל-הוריים
קטגוריה:בריטים שנפטרו מסרטן הלבלב
קטגוריה:אנגלים שנולדו ב-1946
קטגוריה:אנגלים שנפטרו ב-2016